Molėtų rajono savivaldybės tarybos

2019 m. sausio d. sprendimo Nr. B1-

priedas

**VIEŠOSIOS KELEIVIŲ PERVEŽIMO MOLĖTŲ RAJONO SAVIVALDYBĖS VIETINIAIS MARŠRUTAIS PASLAUGOS TEIKIMO IR NUOSTOLIŲ KOMPENSAVIMO** **SUTARTIS**

2019 m. \_\_\_\_\_\_\_\_\_\_\_\_\_\_\_\_ d. Nr.

Molėtai

Molėtų rajono savivaldybės administracija, kodas 188712799, atstovaujama Molėtų rajono savivaldybės administracijos direktoriaus Sauliaus Jauneikos, veikiančio pagal Molėtų rajono savivaldybės tarybos 2019 m. sausio d. sprendimą Nr. „Dėl viešųjų paslaugų teikimo sutarties sudarymo su uždarąja akcine bendrove Molėtų autobusų parku teikti viešąją keleivių pervežimo Molėtų rajono savivaldybės vietiniais maršrutais paslaugą“ (toliau vadinama - Užsakovas) ir uždaroji akcinė bendrovė Molėtų autobusų parkas, įm. kodas 167520735, atstovaujama direktoriaus Alvido Mickevičiaus, veikiančio pagal bendrovės įstatus, (toliau vadinama - Vežėjas), toliau kiekviena atskirai vadinama Šalimi, o kartu Šalimis, atsižvelgdamos į tai, kad, siekiant viešojo intereso yra būtina užtikrinti Paslaugų teikimo tęstinumą tol, kol Europos Sąjungos Teisingumo Teismas priims prejudicinį sprendimą pagal Lietuvos Aukščiausiojo Teismo 2018 m. balandžio 13 d. nutartyje Nr.e3K-3-120-469/2018 suformuluotą kreipimąsi arba kol konkurencingos procedūros būdu bus parinktas nuolatinis paslaugų teikėjas, bei į tai, kad Europos Parlamento ir Tarybos 2007 m. spalio 23 d. reglamento (EB) Nr. 1370/2007 dėl keleivinio geležinkelių ir kelių transporto viešųjų paslaugų 5 straipsnio 5 dalis suteikia teisę Savivaldybei imtis skubių priemonių, apimančių, be kita ko, ir sutarties sudarymą ne konkurso būdu, jei kyla rimtas pavojus, kad Paslaugų teikimas nutrūks, Šalys sudarė šią sutartį (toliau – Sutartis) ir susitarė dėl tokių Sutarties sąlygų:

**I SKYRIUS**

**SUTARTIES DALYKAS**

1. Sutarties dalykas – viešosios keleivių pervežimo Molėtų rajono savivaldybės nustatytais vietinio susisiekimo maršrutais, pagal Sutarties priede nurodytą sąrašą (1 priedas), paslaugos (toliau - Paslaugos) ir Vežėjo patirtų nuostolių teikiant Paslaugas kompensavimas tol, kol konkurencingos procedūros būdu bus parinktas Nuolatinis paslaugų teikėjas, ir su juo Savivaldybė sudarys Paslaugų sutartį.

**II SKYRIUS**

**ŠALIŲ ĮSIPAREIGOJIMAI**

1. **Vežėjas įsipareigoja:**
   1. Užtikrinti tinkamą keleivių vežimą ir užtikrinti tinkamą transporto priemonių būklę:
      1. keleivius vežti Lietuvos Respublikos kelių transporto kodekso, Keleivinio kelių transporto veiklos licencijavimo taisyklių ir kitų norminių teisės aktų nustatyta tvarka, laikantis Savivaldybės arba jos įgalioto subjekto patvirtintų maršrutų ir eismo tvarkaraščių, ir vykdyti juose nustatytą reisų skaičių;
      2. skirti keleiviams vežti reikiamo vietų skaičiaus, techniškai tvarkingus autobusus bei užtikrinti saugų keleivių pervežimą;
      3. keleivių pervežimui skirtas transporto priemones laikyti garažuose arba specialiai tam įrengtose aikštelėse;
      4. sugedus maršrute važiuojančiam autobusui, imtis priemonių per kuo trumpesnį terminą, bet ne vėliau kaip per 30 (trisdešimt) minučių nuo to momento, kai maršrutą aptarnaujantis autobusas sugedo, jį pakeisti kitu techniškai tvarkingu.
      5. Konkurencingos procedūros būdu parinkus Nuolatinį paslaugų teikėją, perduoti Paslaugų teikimą ir su tuo susijusias priemones pagal galiojančius teisės aktus ir tarpusavio susitarimus su Savivaldybe ir Naujuoju Paslaugų teikėju. Dėl tokio Paslaugų perdavimo gali būti sudaromas papildomas susitarimas prie šios sutarties, kuriam nereikia Molėtų rajono savivaldybės tarybos pritarimo.
   2. Vykdyti tinkamą viešojo transporto bilietų kontrolę:
      1. keleivius vežti tik pagal Savivaldybės oficialiai nustatytas kainas;
      2. vežti autobusais, taikant lengvatas keleiviams, kuriems teisės aktais yra suteikta ši teisė;
      3. autobusuose iškabinti išrašus iš Lietuvos Respublikos teisės aktų, reglamentuojančių transporto lengvatas;

2.2.4. vykdyti keleivių vežimo autobusais kontrolę. Savivaldybė turi teisę pavesti keleivių vežimo autobusais kontrolę vykdyti atskiram įgaliotam subjektui. Tokiu atveju, Vežėjas privalo nekliudyti tam subjektui vykdyti atitinkamas funkcijas.

* 1. Užtikrinti tinkamą visuomenės ir keleivių informavimą apie teikiamas Paslaugas:
     1. eksploatuoti, prižiūrėti ir atnaujinti stotelėse įrengtas keleivių informavimo priemones su tvarkaraščiais;
     2. skatinti naudojimąsi viešojo transporto reguliarių reisų autobusų paslaugomis;
     3. skelbti informaciją, susijusią su tvarkaraščiais, Paslaugų teikimo pasikeitimus vietinėje spaudoje;
     4. užtikrinti autobusų tvarkaraščių sistemingą platinimą internetu ir kitomis komunikacijos priemonėmis.
  2. Kiti Vežėjo įsipareigojimai:
     1. pateikti visą informaciją, reikalingą Sutarties vykdymui, Savivaldybei ar jos įgaliotam subjektui paprašius;

1. **Savivaldybė įsipareigoja:**
   1. reikalauti iš gatvių ir kelių priežiūros organizacijų, kad transporto infrastruktūros objektai Molėtų rajono savivaldybės teritorijoje būtų tinkamai prižiūrimi visais metų laikais, kad garantuotų saugų eismą bei tinkamą reguliaraus susisiekimo organizavimą;
   2. patvirtinti vietinio (priemiestinio) susisiekimo maršrutų eismo grafikus bei kontroliuoti jų laikymąsi,
   3. informuoti Vežėją raštu apie jo veiklos nustatytus trūkumus;
   4. atsiskaityti su Vežėju pagal šios sutarties IV skyriuje nustatytą tvarką;
   5. informuoti Vežėją apie subjektus, teisės aktuose nustatyta tvarka įgaliotus Savivaldybės vardu įgyvendinti šioje Sutartyje įtvirtintas Savivaldybės teises ir pareigas.

**III SKYRIUS**

**ŠALIŲ TEISĖS**

1. **Vežėjas turi teisę:**
   1. pagal Keleivių ir bagažo vežimo kelių transportu taisykles, laikinai nutraukti arba apriboti Paslaugų teikimą, kai kyla grėsmė saugiam autobusų eismui ir apie tai operatyviai informuoti Savivaldybę ir kelių bei gatvių priežiūros organizacijas;
   2. teikti pasiūlymus maršrutų tinklui formuoti bei optimizuoti;
   3. atsisakyti leidimo maršrutui, apie tai prieš 3 mėnesius raštiškai informavus Savivaldybę;
   4. skaičiuojant Vežėjo per mėnesį patirtus nuostolius, taikyti 5 (penkių) procentų rentabilumą vietiniuose (priemiestiniuose) reguliaraus susisiekimo autobusų maršrutuose, nurodytuose Sutartyje;
2. **Savivaldybė turi teisę:**
   1. nustačius, kad keleivių paklausa netenkinama arba tenkinama nepakankamai, koreguoti eismo tvarkaraštį;
   2. dalyvaujant Vežėjui, tikrinti autobusų estetinę, techninę būklę ir reikalauti nedelsiant šalinti trūkumus;
   3. reikalauti iš Vežėjo ataskaitos apie suteiktas transporto paslaugas ir tikrinti jos teisingumą;
   4. kontroliuoti, ar Vežėjas užtikrina patvirtintų eismo tvarkaraščių laikymąsi, tikrinti keleivių aptarnavimo kokybę;
   5. nutraukti Sutartį, jei Vežėjas:
      1. nevykdo įsipareigojimų numatytų šioje Sutartyje;
      2. per vienerius metus daugiau kaip tris kartus tame pačiame maršrute pažeidė teisės aktų, reglamentuojančių keleivių pervežimą, nuostatas, neteikė Savivaldybei informacijos, susijusios su keleivinio transporto veikla ir, Savivaldybei informavus apie nustatytus Vežėjo veiklos trūkumus, nesiėmė priemonių, kad jie nesikartotų.
   6. panaikinti maršruto leidimą:
      1. Vežėjui atsisakius leidimo;
      2. Vežėjui bankrutavus;
      3. nutraukus maršrutą;
      4. pasibaigus leidimo vežti keleivius nustatytais maršrutais galiojimo laikui;
      5. pasibaigus šios Sutarties galiojimui;
      6. nutraukus Sutartį su Vežėju dėl sutartyje numatytų sąlygų nesilaikymo;
      7. panaikinus kelių transporto veiklos licenciją ar licencijos kortelę;
      8. sustabdžius kelių transporto veiklos licencijos ar licencijos kortelės galiojimą – jų sustabdymo galiojimo laikui;
      9. Vežėjui per 20 dienų nuo maršruto leidimo gavimo dienos be svarbių priežasčių nepradėjus vežti keleivių arba nutraukus maršruto aptarnavimą apie tai nepranešus nustatyta tvarka Savivaldybei.
   7. Taikyti sankcijas Vežėjui dėl teikiamų paslaugų pažeidimų.

**IV SKYRIUS**

APMOKĖJIMO UŽ SUTEIKTAS TRANSPORTO PASLAUGAS

SĄLYGOS IR TVARKA

1. Vežėjas, pasibaigus ataskaitiniam kalendoriniam mėnesiui, iki kito mėnesio 10 dienos,  
   pateikia Užsakovui ataskaitas apie parduotus lengvatinius bilietus ir negautas pajamas už  
   keleivių, kuriems įstatymo suteikta teisė į keleivinio kelių transporto lengvatas, vežimą.  
   Užsakovas apmoka Vežėjui bendrą negautų pajamų sumą pagal Vežėjo pateiktas ataskaitas (2  
   priedas). Apmokama už ataskaitinį mėnesį per 15 kalendorinių dienų nuo ataskaitos pateikimo dienos.
2. Jei Vežėjas klastoja bilietus arba iškraipo ataskaitose pateiktus duomenis, Užsakovas taiko sankcijas vadovaudamasi Lietuvos Respublikos Vyriausybės 2000 m. balandžio 28 d. nutarimu Nr. 478 „Dėl Lietuvos Respublikos Transporto lengvatų įstatymo įgyvendinimo".
3. Vežėjas, pasibaigus ataskaitiniam mėnesiui, iki kito mėnesio 22 dienos pateikia  
   Užsakovui bendrą ataskaitą apie patirtus nuostolius, susidariusius dėl visuomenei teikiamų būtinų keleivinio kelių transporto paslaugų maršrutuose (3, 4priedai). Ataskaitose pateikiami duomenys apie visus (pelningus ir nuostolingus) Užsakovo pavestus Vežėjui aptarnauti maršrutus. Rentabilių maršrutų gautas pelnas mažina galutinę to mėnesio priskaičiuojamo nuostolio sumą.
4. Užsakovas, vadovaudamasis finansavimo dydžių nustatymo tvarka, išdėstyta Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu 2010 m. liepos 20 d. Lietuvos Respublikos susisiekimo ministro įsakymu Nr. 3-457 „Dėl nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo", kiekvieną mėnesį kompensuoja Vežėjui patirtus nuostolius Užsakovo nustatytuose vietinio reguliaraus susisiekimo maršrutuose iš rajono biudžete tam tikslui numatytų lėšų.
5. Užsakovas, įvertinęs Vežėjo pateiktą ataskaitą ir kitus papildomus dokumentus,  
   apmoka (moka subsidijas) Vežėjui per ataskaitinį mėnesį patirtus nuostolius. Apmokėjimas vykdomas pagal pateiktas sąskaitas faktūras per 15 kalendorinių dienų nuo sąskaitų pateikimo dienos.
6. Užsakovas, siekdamas įsitikinti gautose iš Vežėjo ataskaitose nurodytų duomenų  
   teisingumu, gali pareikalauti iš Vežėjo, o Vežėjas privalo pateikti, ir kitų papildomų ataskaitų ar dokumentų, tiesiogiai ar netiesiogiai susijusių su bilietų pardavimu ar nuostolių-skaičiavimais, kurių pagrindu buvo sudarytos ataskaitos.
7. Užsakovas gali, raštu pranešdama Vežėjui, iki 60 dienų laikotarpiui sulaikyti mokėjimus tam, kad patikrintų Vežėjo pateiktas papildomas ataskaitas ar dokumentus, arba patikrintų juos Vežėjo įmonėje ir įsitikintųjų teisingumu.

**V SKYRIUS**

**ŠALIŲ ATSAKOMYBĖ**

13. Savivaldybei nevykdant įsipareigojimų, Vežėjas turi teisę savo nuožiūra, įspėjęs prieš 30 dienų, sustabdyti arba nutraukti Paslaugų teikimą arba nutraukti Sutartį, o Savivaldybė privalo atlyginti dėl Sutarties nevykdymo arba netinkamo vykdymo atsiradusius nuostolius.

14. Vežėjui nevykdant Sutartimi prisiimtų įsipareigojimų, Savivaldybė turi teisę prieš terminą įspėjusi prieš 30 dienų, nutraukti Sutartį, o Vežėjas privalo atlyginti dėl Sutarties nevykdymo ar netinkamo vykdymo atsiradusius nuostolius.

15. Už ataskaitų apie patirtus nuostolius dėl keleivių vežimo reguliaraus susisiekimo autobusų maršrutais pateikimą laiku ir nustatytąja tvarka, jose esančių duomenų teisingumą atsako Vežėjas.

16. Savivaldybė, nustačiusi, kad Vežėjas sąmoningai pažeidžia įstatymų ar kitų teisės aktų, reglamentuojančių jo veiklos apskaitą ir ataskaitų rengimą, reikalavimus, klastoja arba iškraipo ataskaitas, nekompensuoja Vežėjo per ataskaitinį mėnesį, kurį buvo padarytas pažeidimas, patirtų nuostolių. Jeigu už ataskaitinį mėnesį, kurį buvo padarytas pažeidimas, jau buvo išmokėta patirtų nuostolių kompensacija, šios išmokėtos kompensacijos sumą išskaičiuoja iš numatomos už kitą ataskaitinį mėnesį išmokėti kompensacijos.

**VI SKYRIUS**

**SUTARTIES GALIOJIMAS, PAKEITIMAS, NUTRAUKIMAS**

1. Sutartis įsigalioja nuo 201\_ m. \_\_\_\_\_\_\_\_\_\_\_\_\_\_ d. ir galioja tol, kol konkurencingos procedūros būdu bus parinktas Nuolatinis Paslaugų Teikėjas, ir su juo dėl Paslaugų teikimo Savivaldybė sudarys Sutartį. Jei būtų vykdomos kelios konkurencingos procedūros dėl galimybės teikti dalį Paslaugų, parinkus tokį Nuolatinį Paslaugų Teikėją, kuris teiktų tik dalį Paslaugų, ir Savivaldybei sudarius su juo Sutartį, ši Sutartis liktų galioti likusios Paslaugų dalies atžvilgiu, tai įteisinama papildomu susitarimu prie šios Sutarties, kuriam Molėtų rajono savivaldybės tarybos pritarimas nereikalingas.
2. Šalys susitaria, kad, pasikeitus Lietuvos Respublikos teisės aktams, reglamentuojantiems Vežėjo ar Savivaldybės veiklą ir turintiems tiesioginę įtaką Sutarties sąlygoms, Šalys peržiūrės Sutarties sąlygas ir jas pakeis tokiomis, kurios atitiks galiojančius teisės aktus.
3. Pasikeitus vienai iš šalių, jos teisės ir pareigos pagal Sutartį tenka teisių ir pareigų perėmėjui.
4. Sutarties šalys turi teisę nutraukti šią sutartį šalių susitarimu, arba vienašališkai Sutartyje nustatyta tvarka.
5. Sutarties Šalys, spręsdamos klausimus, kylančius vykdant Sutartį, tačiau neaptartus joje, vadovaujasi galiojančiais Lietuvos Respublikos teisės aktais.
6. Visi Sutarties priedai, papildymai, pakeitimai įforminami raštu ir yra laikomi neatsiejama Sutarties dalimi.

**VII SKYRIUS**

**KITOS NUOSTATOS**

1. Kilus ginčams tarp Šalių dėl Sutarties ir nepavykus jų išspręsti taikiomis priemonėmis, šie ginčai sprendžiami Lietuvos Respublikos įstatymų nustatyta tvarka.
2. Laikoma, kad Šalys pagal Sutartį tarpusavyje gali pareikšti bet kokius turtinio arba neturtinio pobūdžio reikalavimus.

**VIII. SKYRIUS**

**ŠALIŲ ADRESAI IR REKVIZITAI**

|  |  |
| --- | --- |
| **UŽSAKOVAS**  Molėtų rajono savivaldybės administracija  Adresas: Vilniaus g. 44, Molėtai  Kodas 188712799  Tel.: (8 383) 54761  Faks.: (8 383) 51442  Atsisk. sąsk. LT284010045500060025  Luminor Bank AB  Direktorius  Saulius Jauneika  A.V. | **VEŽĖJAS**    UAB Molėtų autobusų parkas  Vilniaus g. 101, Molėtai  Įmonės kodas 167520735  PVM kodas LT675207314  Tel. / faksas (8 383) 51 771  Atsisk. sąsk. LT384010045500020269  Luminor Bank AB  Direktorius  Alvidas Mickevičius  A.V. |

1 priedas

**KELEIVIŲ PERVEŽIMO VIETINIO (PRIEMIESTINIO) REGULIARAUS**

**SUSISIEKIMO AUTOBUSAIS MARŠRUTŲ SĄRAŠAS**

1. Mokinių mokymosi laikotarpiu:

|  |  |  |
| --- | --- | --- |
| Eil. Nr. | Maršruto pavadinimas | Važiavimo dienos |
| 1 | 2 | 3 |
| 1. | Molėtai-Girsteitiškis-Alanta - Avilčiai | S |
| 2. | Molėtai – Girsteitiškis - Alanta | d.d. |
| 3. | Alanta – Avilčiai - Molėtai | d.d. |
| 4. | Molėtai – Avilčiai – Naujasodis - Alanta | d.d. |
| 5. | Alanta – Girsteitiškis - Molėtai | d.d. |
| 6. | Molėtai – Sodėnai - Balninkai | d.d. |
| 7. | Molėtai – Girsteitiškis - Balninkai | d.d. |
| 8. | Molėtai – Alanta – Laičiai - Dapkūniškiai | Pr, A, T, K |
| 9. | Dapkūniškiai – Klabiniai – Alanta - Molėtai | d.d. |
| 10. | Dapkūniškiai – Klabiniai – Alanta - Molėtai | Pr, A, T, K |
| 11. | Molėtai- Alanta – Kaniūkai -Laičiai - Dapkūniškiai | P |
| 12. | Sodų bendrija „Pavasaris“ – Stotis – Sodų bendrija ,,Siesartis“ - Stotis | Š, S  (nuo 05.01 iki m.m. pabaigos ir nuo 09.01 iki 09.30) |
| 13. | Molėtai – Kazokai - Dubingiai | d.d. |
| 14. | Dubingiai – Bijutiškis – Bebrusai - Molėtai | d.d. |
| 15. | Molėtai – Juodėnai – Suginčiai - Sidabrinės | d.d. |
| 16. | Sidabrinės – Verbiškės - Molėtai | d.d. |
| 17. | Molėtai – Ambraziškiai - Pusnė | T, P |
| 18. | Molėtai – Ambraziškiai - Pusnė | A, K |
| 19. | Molėtai – Ambraziškiai – Giedraičiai - Pusnė | T, P |
| 20. | Molėtai – Ambraziškiai – Giedraičiai - Pusnė | A, K |
| 21. | Molėtai - Juodėnai - Pašekščiai | P |
| 22. | Molėtai – Juodėnai - Purvėnai | Pr, A, T, K |
| 23. | Molėtai - Damošiškės | Pr, A, T, K |
| 24. | Molėtai – Inturkė – Joniškis - Pabradė | Pr, A, T, K |
| 25. | Molėtai – Videniškiai - Kuršiškiai - Garšvėnai | d.d. |
| 26. | Molėtai – Videniškiai - Varniškiai - Garšvėnai | d.d. |
| 27. | Molėtai – Miežonys - Žydavainiai | d.d. |
| 28. | Molėtai - Ambraziškiai - Giedraičiai - Pusnė | d.d. |
| 29. | Molėtai - Ambraziškiai - Giedraičiai - Pusnė | Pr |
| 30. | Molėtai – Mindūnai - Vidugiris | Pr, A, K, P |
| 1 | 2 | 3 |
| 31. | Molėtai – Mindūnai - Labanoras | T |
| 32. | Molėtai – Bebrusai – Bijutiškis - Dubingiai | d.d. |
| 33. | Molėtai – Inturkė – Joniškis – Arnionys I | Pr, T |
| 34. | Molėtai – Inturkė – Joniškis – Arnionys I | A, K, P |
| 35. | Molėtai – Verbiškės - Skudutiškis | d.d. |
| 36. | Molėtai – Čivyliai - Skudutiškis | d.d. |
| 37. | Molėtai – Avilčiai - Alanta | d.d. |
| 38. | Molėtai – Avilčiai - Alanta | P |
| 39. | Molėtai – Avilčiai – Naujasodis - Alanta | d.d. |
| 40. | Giedraičiai – Bijutiškis - Molėtai | d.d. |
| 41. | Molėtai – Kazokai - Giedraičiai | d.d. |
| 42. | Molėtai – Bijutiškis – Giedraičiai - Juodiškiai | d.d. |
| 43. | Juodiškiai – Giedraičiai – Kazokai - Molėtai | d.d. |

2. Mokinių atostogų laikotarpiu:

|  |  |  |
| --- | --- | --- |
| Eil. Nr. | Maršruto pavadinimas | Važiavimo dienos |
| 1 | 2 | 3 |
| 1. | Molėtai-Girsteitiškis-Alanta - Avilčiai | S |
| 2. | Molėtai – Sodėnai - Dapkūniškiai | Pr, K |
| 3. | Molėtai – Girsteitiškis - Dapkūniškiai | Pr, K |
| 4. | Molėtai – Alanta – Klabiniai | T |
| 5. | Molėtai – Kaniūkai – Alanta - Klabiniai | T |
| 6. | Klabiniai – Alanta - Molėtai | T |
| 7. | Sodų bendrija „Pavasaris“ – Stotis – Sodų bendrija „Siesartis“ - Stotis | Pr, A, T, K, P, Š, S  (nuo mokinių atostogų pradžios iki 08.31) |
| 8. | Molėtai – Kazokai - Dubingiai | Pr, K |
| 9. | Dubingiai – Bijutiškis – Bebrusai - Molėtai | Pr, K |
| 10. | Molėtai – Juodėnai – Suginčiai - Sidabrinės | T |
| 11. | Sidabrinės – Verbiškės - Molėtai | T |
| 12. | Molėtai – Ambraziškiai - Pusnė | A, K |
| 13. | Molėtai – Ambraziškiai – Giedraičiai - Pusnė | A, K |
| 14. | Molėtai - Juodėnai - Pašekščiai | P |
| 15. | Molėtai – Inturkė – Joniškis - Pabradė | Pr, T |
| 1 | 2 | 3 |
| 16. | Molėtai – Videniškiai - Kuršiškiai - Garšvėnai | A, K |
| 17. | Molėtai – Videniškiai - Varniškiai - Garšvėnai | A, K |
| 18. | Molėtai – Miežonys - Žydavainiai | Pr, P |
| 19. | Molėtai - Ambraziškiai - Giedraičiai - Pusnė | K |
| 20. | Molėtai – Mindūnai - Labanoras | T |
| 21. | Molėtai – Bebrusai – Bijutiškis - Dubingiai | Pr, K |
| 22. | Molėtai – Inturkė – Joniškis – Arnionys I | d.d. |
| 23. | Molėtai – Verbiškės - Skudutiškis | P |
| 24. | Molėtai – Čivyliai - Skudutiškis | P |
| 25. | Molėtai – Avilčiai - Alanta | Pr |

Paaiškinimai:

d.d. – darbo dienos

Pr – pirmadienis

A – antradienis

T – trečiadienis

K – ketvirtadienis

P – penktadienis

Š – šeštadienis

S – sekmadienis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 2

|  |  |  |  |  |
| --- | --- | --- | --- | --- |
| UAB Molėtų autobusų parkas | | | | |
| 167520735 Vilniaus g. 101 , Molėtai | | | | |
| Dėl parduotų su nuolaida važiavimo vietinio reguliaraus | | | | |
| susisiekimo autobusais bilietų | | | | |
| per 20\_\_ m. \_\_\_\_\_\_ mėn. | | | | |
| **Ataskaita Nr. \_\_\_** | | | | |
| 20\_\_-\_\_-\_\_ | | | | |
|  |  |  |  |  |
|  |  |  |  |  |
|  |  |  |  |  |
| Bilietų rūšys | nuolaida procentais | Parduotų su nuolaida bilietų skaičius vienetais | Gauta pajamų už parduotus su nuolaida bilietus ,litais | Negauta pajamų dėl keleiviams teikiamų važiavimo keleiviniu transportu lengvatų atlyginimo dydis, litais |
| Vienkartiniai | ............. |  |  |  |
|  | ............... |  |  |  |
|  |  |  |  |  |
|  | **Viso:** |  |  |  |
|  |  |  |  |  |
|  |  |  |  |  |
|  |  |  |  |  |
| Įmonės vadovas | |  |  | (Vardas, pavardė) |
|  |  |  |  |  |
| Įmonės vyriausiasis finansininkas | | |  | (Vardas, pavardė) |

Priedas Nr. 3

**(Ataskaitos formos pavyzdys)**

**(įmonės pavadinimas, kodas, adresas)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ savivaldybei

**KELEIVIŲ VEŽIMO VIETINIO (MIESTO) REGULIARAUS SUSISIEKIMO AUTOBUSŲ IR TROLEIBUSŲ MARŠRUTAIS NUOSTOLIŲ 20\_\_\_ M. \_\_\_\_\_\_\_\_\_\_\_\_MĖN. ATASKAITA**

20\_\_\_\_\_\_\_\_\_\_\_ Nr. \_\_\_\_\_\_\_\_\_\_\_

(parengimo vieta)

|  |  |
| --- | --- |
| Keleivių vežimo vietinio (miesto) reguliaraus susisiekimo autobusais (troleibusais) rida, įskaitant nulinę ridą, km ((r - Rn) x M + M(o)),  kur:  **R** – planuotų reisų skaičius, vnt.  **Rn** – nutrauktų reisų skaičius, vnt.  **M** – maršruto ilgis, km  **M(o)** – nulinė rida, km |  |
| Keleivių vežimo vietinio (miesto) reguliaraus susisiekimo autobusais (troleibusais) savikaina, Lt/km (**S**) |  |
| Išlaidos, patirtos vežant keleivius vietinio (miesto) reguliaraus susisiekimo autobusais (troleibusais), Lt **(R – Rn) x M + M(o)).** |  |
| Pajamos, gautos iš keleivių, vežant vietinio (miesto) reguliaraus susisiekimo autobusais (troleibusais), Lt (**P**) |  |
| Negautų dėl keleivių važiavimo vietinio (miesto) reguliaraus susisiekimo autobusais (troleibusais) lengvatų, nustatytų Lietuvos Respublikos transporto lengvatų įstatymu, pajamų atlyginimas, gaunamas iš savivaldybės biudžeto, Lt (**A**) |  |
| Sutartimi tarp vežėjo ir savivaldybės nustatytas rentabilumas, proc. (**r**) |  |
| Nuostolių dėl keleivių vežimo vietinio (miesto) reguliaraus susisiekimo autobusų (troleibusų) maršrutais kompensavimo dydis, Lt (**K**) |  |
| Patikslinta kompensacijų suma už praeitą ataskaitinį laikotarpį (su „-“, jei kompensacija buvo permokėta, su „+“, jei ji buvo išmokėta ne visa) |  |

Įmonės vadovas (Parašas) (Vardas, pavardė)

1. V.)

Įmonės vyriausiasis

finansininkas (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_

Priedas Nr. 4

|  |  |  |  |  |
| --- | --- | --- | --- | --- |
| UAB Molėtų autobusų parkas | | | | |
|  | | | | |
| Suteiktų transporto paslaugų priemiesčio maršrutuose | | | | |
| patirtos išlaidos 20\_\_ m. \_\_\_\_\_\_\_ mėn. | | | | |
|  |  |  |  |  |
|  |  |  |  |  |
| Išlaidų straipsnis |  |  |  |  |
| Darbo užmokestis |  |  |  |  |
| Sodra |  |  |  |  |
| Kuras |  |  |  |  |
| Atsarginės dalys |  |  |  |  |
| Medžiagos |  |  |  |  |
| Padangos |  |  |  |  |
| Mažavertis inventorius |  |  |  |  |
| Amortizacija |  |  |  |  |
| Mokesčiai |  |  |  |  |
| Mokamos paslaugos |  |  |  |  |
| **Viso tiesioginės sąnaudos** |  |  |  |  |
| Netiesioginės sąnaudos |  |  |  |  |
| Veiklos sąnaudos |  |  |  |  |
| **Viso sąnaudų:** |  |  |  |  |
| Pajamos |  |  |  |  |
| Nuostolis |  |  |  |  |
| Pravažiuota km. |  |  |  |  |
| 1 km. savikaina |  |  |  |  |
| Keleivio km. |  |  |  |  |
| Keleivio km. savikaina |  |  |  |  |
| Reisų skaičius |  |  |  |  |

Įmonės vyriausiasis

finansininkas (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_